बताया जा रहा है बैठक में मामले की जांच की गति को तेज करने के साथ आगे बढ़ाने की रणनीति पर चर्चा हुई है। इस दौरान जांच एजेंसी के दिल्ली स्थित मुख्यालय से भी कई अधिकारी वीडियो कांफ्रेसिंग के जरिए जुड़े थे। बैठक में आरोपियों को पूछताछ के लिए बुलाने के साथ-साथ पूछताछ के तौर-तरीकों पर भी चर्चा हुई। जिन लोगों से सीबीआई पूछताछ करेगी उन्हें वीडियो कांफ्रेंसिंग के जरिए मैथ्यू के आमने सामने भी बैठाया जा सकता है। इसके लिए केंद्रीय व राज्य के अधिकारियों में सहमति बनी है।